6.De finske myndigheder indgav ansøgningen i medfør af interventionskriteriet i EGF-forordningens artikel 4, stk. 1, litra b), som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i NACE (rev. 2), og som befinder sig i en region eller to sammenhængende regioner på NUTS 2-niveau i en medlemsstat. Alene i Helsingfors-Nyland (FI 1B) er der 835 afskedigelser.

4.De finske myndigheder indgav ansøgning EGF/2017/005 FI/Retail den 12. juni 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de finske myndigheder om yderligere oplysninger den 19. juni 2017. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 23. oktober 2017.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

22.I 2016 var det nødt til at indgive konkursbegæring. Alle 1 222 ansatte modtog en opsigelse. I begyndelsen af 2017 lukkede Anttila helt. Medarbejderne hos Oy Vallila, som er en dattervirksomhed under Anttila, mistede også deres job.

16.Detailhandelssektoren i Finland tegner sig for 7 % af alle arbejdspladser, men den er åben for unge deltidsarbejdere med nye færdigheder. Køb fra internetbutikker fra lande uden for EU steg fra 6 % (2008) til 19 % (2016) af det samlede salg. 32 % af alt onlinekøb er fra andre EU-medlemsstater, og 16 % af onlinehandelen er fra lande uden for Unionen. 23 % af den finske internationale onlinehandel er fra Kina.

14.Der sker også en større forandring inden for beskæftigelsen i detailhandelen. Rutineprægede fuldtidsjob forsvinder, men der er nye muligheder i form af deltidsjob i forbindelse med nye færdigheder inden for IT, prognosticering, dataanalyse, kommunikation, kundekendskab og -adfærd og logistik. 43 % af medarbejderne i detailhandelen er over 45 år og uden de nævnte færdigheder.

I Finland er onlinesalget af detailhandelsvarer steget med 34 % i perioden 2010-2015. Finnerne er tilbøjelige til at købe mere hos udenlandske onlinebutikker end andre skandinaver. Som en konsekvens faldt salget i de finske stormagasiner. I 2014 faldt salgstallene for stormagasinhandel med 4,3 % sammenlignet med 2013, mens nedgangen i 2016 var på 2,8 % i forhold til salget i 2015.

11.Onlinesalget har allerede været stigende i mange år. Det forventes, at senest i 2019 vil 13 % af den samlede detailhandel finde sted online, mens det i 2014 kun var på 6,3 %. Forbrugerne benyttede til at begynde med onlinebutikker. På det seneste har der været en tendens til at benytte internationale internetbutikker, der er baseret i lande uden for EU.

10.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører de finske myndigheder, at detailhandelen oplever en periode med gennemgribende ændringer på grund af globaliseringen (onlinehandel). Ændrede forbrugervaner, digitalisering og den økonomiske krise spiller også en rolle i forbindelse med ændringerne.

37.I Uleåborgområdet er arbejdsløsheden fortsat høj; i marts 2017 var der 25 928 ledige. Kontorerne for beskæftigelse og økonomisk udvikling (TE-Kontorerne) havde derudover ca. 9 650 personer i beskæftigelsen inden for tjenesteydelser til fremme af beskæftigelsen.

36.Stockmann og Anttila var begge vigtige arbejdsgivere inden for detailhandelssektoren i Uleåborgområdet. Ophøret af deres forretningsaktiviteter i byen førte til et betragteligt antal afskedigelser, og mange af de berørte personer hørte til de ældre aldersgrupper.

32.Antallet af langtidsledige personer i marts 2017 var på 34 942. Personer over 50 tegnede sig for op til 36 % af de arbejdsløse jobsøgende.

30.Stormagasinkæden Anttila var en vigtig arbejdsgiver i regionen. Det var vanskeligst for personer over 50 år at finde ny beskæftigelse.

28.I Birkaland-området tegner detail- og engroshandelen sig for en betydelig andel af omsætningen for alle sektorer, omkring 30 %. Regionens økonomi er i langsom bedring på grund af eksportindustrierne og bygge- og anlægssektoren.

27.Alle fire regioner på NUTS-2-niveau i Finland er berørt. Den største virkning findes i Helsingfors-Nyland (835 arbejdspladser). I marts 2017 var der 317 251 arbejdsløse jobsøgende i Finland. Det var 10,3 % af arbejdsstyrken. 38 % var over 50 år. Der var 6 arbejdsløse personer for hvert ledigt job. 4 % af alle arbejdsløse var fra handelssektoren.

24.Stockmann er en traditionel finsk stormagasinkæde, der er kendt for at sælge dyre varer af højeste kvalitet. Stockmann stod over for de samme problemer som Anttila, men i mindre omfang.

44.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De finske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.

41.De finske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger.

40.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.

–Løntilskud: Dette tilskud ydes til støtte til beskæftigelse i et nyt arbejde ved at reducere lønomkostningerne. Løntilskuddet vil være på 30-50 procent af lønomkostningerne og udbetales til arbejdsgiveren. Varigheden af tilskuddet er på 6-18 måneder, afhængigt af hvor lang tid den pågældende var arbejdsløs.

–Pilotprojekt i forbindelse med karrierevejledning: for personer over 50 år vil der i pilotprojektet blive set nærmere på eventuelle fysiske eller psykiske problemer og andre spørgsmål, som kan fungere som en hindring for genansættelse. Nogle af støttemodtagerne kan også have behov for intensiv vejledning.

–Tilskud til iværksættelse: Formålet med iværksættelsestilskuddet er at fremme skabelsen af forretningsaktiviteter for og beskæftigelsen af enkeltpersoner. Iværksættelsestilskuddet bidrager til den gradvise lancering og etablering af en virksomhed på heltidsbasis. Det gives op til højst 12 måneder. Uddannelse og coaching er også knyttet til tilskuddet.

–Coaching-foranstaltninger og andre forberedende foranstaltninger: denne foranstaltning omfatter uddannelse i jobsøgning for at opbygge selvtillid og ajourføre jobsøgningsfærdigheder. Det omfatter også jobcoaching på individuelt grundlag.

45.De finske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.

Periode for udgifternes støtteberettigelse

46.De finske myndigheder begyndte den 3. august 2016 at yde individualiserede tilbud til støttemodtagerne. Udgifterne til foranstaltningerne vil derfor være berettigede til økonomisk EGF-støtte fra den 3. august 2016 til den 12. juni 2019.

47.De finske myndigheder påtog sig den administrative udgift, der skal gennemføre EGF, den 3. august 2016. Udgifterne til forberedelse, forvaltning, oplysning, offentlig omtale og kontrol- og rapporteringsaktiviteter er derfor berettigede til økonomisk EGF-støtte fra den 3. august 2016 til den 12. december 2019.

Komplementaritet med de foranstaltninger, der finansieres af nationale midler eller EU-midler

48.Kilden til den nationale forfinansiering eller medfinansiering er budgettet for den offentlige arbejdsformidling i den administrative afdeling af ministeriet for økonomi og beskæftigelse (MEAE). Nogle tjenester vil også blive finansieret over ELY-centrenes og TE-Kontorernes driftsudgifter. De tekniske støtteopgaver vil blive finansieret via driftsudgifterne fra MEAE og fra ELY-centrene. Der vil blive gjort en indsats for at yde national forfinansiering til alle foranstaltninger og opgaver.

49.De finske myndigheder har bekræftet, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.

Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder

50.De finske myndigheder har tilkendegivet, at den samordnede pakke af individualiserede tilbud er blevet udarbejdet i samråd med repræsentanter for ELY-centrene for Nyland, Birkaland og Norra Österbotten, Varsinais-Suomi og TE-Kontoret for Nyland. Repræsentanter for Anttila og fagforeningerne (PAM: Sammenslutningen af fagforeninger for tjenesteydelsessektoren) blev også medtaget.

51.MEAE nedsatte en arbejdsgruppe, der omfatter alle ovennævnte lokale og regionale myndigheder, repræsentanterne for Anttila og PAM. Arbejdsgruppen beskæftiger sig med afskedigelserne i detailhandelssektoren og deltog i forberedelsen af EGF-ansøgningen.

Forvaltnings- og kontrolsystemer

52.Ansøgningen indeholder en beskrivelse af de forvaltnings- og kontrolsystemer, som fastlægger de involverede organers ansvarsområder.

–De finske myndigheder har meddelt Kommissionen, at den økonomiske støtte vil blive forvaltet af MEAE, som fungerer som forvaltnings- eller attesteringsmyndighed for EGF og som et bemyndiget organ, der uddeler EGF-støtte. Forvaltningsfunktionerne for EGF er blevet tildelt kontoret for beskæftigelse og iværksætteri.

–Funktionen som attesteringsmyndighed hører ind under afdelingen for menneskelige ressourcer og administration. Udbetalinger til støttemodtagere sker gennem de regionale ELY-centre og TE-Kontorerne.

–Med hensyn til revision er det ansvarlige organ den uafhængige interne revisionsenhed, der arbejder under MEAE's faste sekretariatschef.

Tilsagn afgivet af den pågældende medlemsstat

53.De finske myndigheder har givet alle nødvendige garantier med hensyn til følgende:

–Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.

–Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.

–De virksomheder, som gennemfører afskedigelser, og som har fortsat deres aktiviteter efter afskedigelserne, har opfyldt deres lovmæssige forpligtelser i forbindelse med afskedigelserne og har sørget for deres arbejdstagere i overensstemmelse hermed.